ايناس الدغيدى

إيناس الدغيدي (10 مارس 1953) هى مخرجة مصرية هيا اول مخرجة مصرية ست اتخرجت من المعهد العالي للسينما 1975 وعملت اول فيلم ليها 1985 وكان اسمه عفوا ايها القانون من بطولة محمود عبد العزيز و نجلاء فتحى
وكان مثير للجدل مش للمشاهد الجنسية بس لكن بردو لموضوعه اللى كان بينتقد ان الراجل مبيتحاكم لو زنا فى القانون المصرى.

وايناس الدغيدي شخصية جريئة فى افلامها واراءها ودايما بتدافع عن حرية المرأة وحقوقها فى مصر
وفي الفترة الاخيرة قالت فى برنامج ضد التيار انها مع ان الممثلة تظهر نص عريانة او عريانة خالص فى الافلام لو الرقابة وافقت
وقالت كمان انها مش ضد ان الراجل والست يعيشوا مع بعض من غير جواز طالما قدروا يواجهوا الناس بده
وكمان انتقدت حجاب الممثلة الراحلة مديحه كامل وقالت انها كانت مكتئبة (مديحة) بعد ما اتحجبت
وكمان انتقدت حجاب حنان ترك وقالت ان الحجاب مش فريضة وحتى لو فريضة فهي مش مقتنعة بيه
وقالت الكلام دة بعد ما راحت تحج فى 2007

ايناس الدغيدي عملت 19 فيلم، مجلة نيوزويك الامريكية  اختارتها سنة 2005 من اهم 43 شخصية بيعملوا تاثير فى العالم العربي

ايناس الدغيدي كانت بتقدم برنامج مع هالة سرحان على قناة روتانا سينما وبعدها خدت رئاسة القناة بعد ما هالة سرحان سابتها

لستة الافلام اللى اخرجتها 

 عفوا أيها القانون 1985.
 زمن الممنوع 1987.
 التحدي 1989.
 قضية سميحة بدران 1990.
 ست واحدة لاتكفى 1990.
 القاتلة 1992.
 ست آيلة للسقوط 1992.
 ديسكو ديسكو 1993.
 لحم رخيص 1994.
 استاكوزا 1996.
 دانتيلا 1998.
 كلام الليل 1999.
 الوردة الحمراء 2000.
 مذكرات مراهقة 2001.
 الباحثات عن الحرية 2004.
 ما تيجي نرقص 2006.
 مجنون اميره 2009
 لعبة الكبار 1987 - فيلم (مخرج مساعد)
 عصفور الشرق 1986 - فيلم (مخرج مساعد)
 بنات إبليس 1984 - فيلم (مخرج مساعد)
 لما يبكي الرجال 1984 - فيلم (مخرج مساعد)
 ليلة القبض على فاطمة 1984 - فيلم (مخرج مساعد)
 حب فى الزنزانة 1983 - فيلم (مخرج مساعد)
 صاحب الجلالة الحب 1983 - مسلسل (مخرج مساعد)
 كيدهن عظيم 1983 - فيلم (مخرج مساعد)
 ليال 1982 - فيلم (مخرج مساعد)
 من يطفئ النار 1982 - فيلم (مخرج مساعد)
 ٤-٢-٤ 1981 - فيلم (مخرج مساعد)
 وقيدت ضد مجهول 1981 - فيلم (مخرج مساعد)
 لا تظلموا الستات 1980 - فيلم (مخرج مساعد)
 الشك يا حبيبي 1979 - فيلم (مخرج مساعد)
 ولا عزاء للستات 1979 - فيلم (سكريبت)
 ست بلا قيد 1978 - فيلم (سكريبت)
 قصر فى الهواء 1978 - فيلم (مخرج مساعد)
 ليالي ياسمين 1978 - فيلم (مساعد مخرج ثان)
 وادي الذكريات 1978 - فيلم (مخرج مساعد)
 أفواه وأرانب 1977 - فيلم (مساعد مخرج ثان)
 مع حبي وأشواقي 1977 - فيلم (مراقب السيناريو)
 أخواته البنات 1976 - فيلم (مخرج مساعد)
 أمواج بلا شاطئ 1976 - فيلم (مساعد مخرج ثان)
 الكداب 1975 - فيلم (ملاحظة السيناريو)
 على من نطلق الرصاص 1975 - فيلم (سكريبت)

جوايز وتكريم 
 
 جايزة الشغل الاول من الجمعية المصرية لفن السينما سنة 1985 .
 شهادة تقدير من مجلس نقابة المهن السينمائية العام 1986.
 جايزة تقدير من الجمعية المصرية لكتاب ونقاد السينما العام 1989.
 جايزة من المهرجان القومي الحداشر للفنون المصرية .
 جايزة أحسن اخراج من مهرجان الاسكندرية السينمائي الدولي  التلاتاشر  العام 1997 .
 جايزة الانتاج المتميز من مهرجان الاسكندرية السينمائي الدولي  التلاتاشر  السنة 1999
 شهادة تقدير من مهرجان بيونغ يانغ السينمائي الدولي و جايزة أحسن اخراج عن فيلم دانتيلا العام 1998.
 جايزة احسن فيلم من مهرجان القاهرة السينمائي الدولي العام 2001.
 جايزة شكر من مهرجان بيروت السينمائي العام 2001.
 جايزة احسن فيلم من مهرجان القاهرة السينمائي الدولي العام 2004 .
 شهادة تقدير من مهرجان جمعية الفيلم السنوي التانى والثلاثون لجمعية السينما 2005 .
 جوايز وشهادات تقدير وتكريمات .

مصادر 
 السايت الرسمى بتاع إيناس الدغيدي
 

مواليد 1953
مخرجين مصريين
ممثلات اغراء
نسويين مصريين
ملحدين مصريين
منتقدين للاسلام
مصريين ضد ثورة 25 يناير
مخرجات افلام مصريات